CELEX: 62019CN0530
Language: mt
Date: 2019-07-11 00:00:00
Title: Kawża C-530/19: Talba għal deċiżjoni preliminari mressqa mill-Obersten Gerichtshof (l-Awstrija) fil-11 ta’ Lulju 2019 — NM, bħala amministratur tal-insolvenza fil-proċedura ta’ insolvenza ta’ NIKI Luftfahrt GmbH vs ON

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/25
            
         
      Talba għal deċiżjoni preliminari mressqa mill-Obersten Gerichtshof (l-Awstrija) fil-11 ta’ Lulju 2019 — NM, bħala amministratur tal-insolvenza fil-proċedura ta’ insolvenza ta’ NIKI Luftfahrt GmbH vs ON
      (Kawża C-530/19)
      (2019/C 328/28)
      Lingwa tal-kawża: il-Ġermaniż
      
         Qorti tar-rinviju
      
      Oberster Gerichtshof
      
         Partijiet fil-kawża prinċipali
      
      
         Rikorrenti: NM, bħala amministratur tal-insolvenza fil-proċedura ta’ insolvenza ta’ NIKI Luftfahrt GmbH
      
         Konvenut: ON
      
         Domandi preliminari
      
      
                  1)
               
               
                  Trasportatur tal-ajru li, bis-saħħa tal-Artikolu 5(1)(b) tar-Regolament (KE) Nru 261/2004 (1) (ir-Regolament dwar id-drittijiet tal-passiġġieri), jipprovdi assistenza fis-sens tal-Artikolu 9(1)(b) ta’ dan ir-regolament, għandu jinżamm responsabbli, fuq il-bażi ta’ dan ir-regolament, għad-danni li jirriżultaw minn korriment tal-passiġġier minħabba l-aġir negliġenti tal-impjegati tal-lukanda pprovduta mit-trasportatur tal-ajru?
               
            
                  2)
               
               
                  Fil-każ ta’ risposta fin-negattiv għall-ewwel domanda:
                  
                               
                           
                           
                              L-obbligu tat-trasportatur tal-ajru taħt l-Artikolu 9(1)(b) tar-Regolament (KE) Nru 261/2004 huwa limitat għall-provvista ta’ lukanda lill-passiġġier u għat-teħid ta’ responsabbiltà għall-ispejjeż tal-akkomodazzjoni, jew inkella t-trasportatur tal-ajru huwa responsabbli għall-akkomodazzjoni bħala tali?
                           
                        
            
         (1)  Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).